钦定古今图书集成/明伦汇编/官常典/第478卷 > 叱列延庆
## 钦定古今图书集成/明伦汇编/官常典/第478卷 > 叱列延庆

按《魏书》本传：“延庆，代西部人也。世为酋帅。曾祖𨱎石，
世祖末，从驾至瓜步，赐爵临江伯。父亿弥袭祖爵，高
祖时，越骑校尉。延庆少便弓马，有胆力，正光末，除直。
后隶大都督李祟北伐。后随尔朱荣入洛，仍从荣讨
葛荣于相州。延庆，世隆姊婿也，荣亲遇之。葛荣既擒，
除使持节、抚军将军、光禄大夫、假镇东将军、都督西”
部第一领民酋长，封永宁县开国伯，食邑五百户。永
安二年，以本将军除𢘆州刺史。普泰初，世隆得志，特
见委重，迁散骑常侍、车骑将军、仪同三司。又进骠骑
大将军、开府，馀如故。寻除都督𢘆云燕朔四州诸军
事、大都督、兼尚书左仆射、山东行台、北海郡开国公，
邑五百户。时幽州刺史刘灵助以庄帝幽崩，遂举兵
唱义，诸州豪右，咸相结附，灵助进屯于定州之安固。

在响应，未易可图。若万一战有利钝，则大事去矣。未
若还师西入，据关拒险，以待其变。”延庆曰：“刘灵助庸
人也，天道深远，岂其所识。大兵一临，彼皆恃其妖术，
坐看符厌，宁肯戮力致死，与吾争胜负哉！如吾计者，
政欲出营城外，诡言西归，灵助闻之，必信而自宽，潜
军往袭，可一往而擒。”渊从之，乃出顿城西，声云将还，
简精骑一千夜发，诘朝造灵助垒，战于城北，遂破擒
之。仍兼尚书左仆射，为𢘆云燕朔四州行台。又除使
持节、侍中、都督𢘆云燕朔定五州诸军事、定州刺史，
馀如故。与尔朱兆等拒义旗于韩陵，战败，延庆与尔
朱仲远走渡石济。仲远南窜，延庆北降齐献武王。王
与之入洛，仍从王于并州。后赴洛，出帝以为中军大
都督。延庆既与尔朱亲昵，又党于权佞，出帝之西。齐
献武王入洛，以罪诛之。